Tähniksalamander
Tähniksalamander (Salamandra salamandra) on arvatavasti kõige tuntum salamandri liik Euroopas. Ta kaalub umbes 40 grammi ja kasvab 15–25 cm pikkuseks. Tähniksalamander on musta värvi kollaste varieeruvate täppide või triipudega, mõni isend võib olla peaaegu täiesti must, samas võib mõnel teisel isendil domineerida hoopis kollane värv. Olenevalt alamliigist võib isenditelt leida ka eri toonides punast ja oranži.